“Odamlarga chaqiriq tashlash menga yoqardi”. Mudhish hodisa sabab halok bo‘lgan basketbol afsonasi Kobi Brayantni xotirlab

Ishtiyoqi baland va hayotni sevadigan Kobi Brayant bu dunyoni erta tark etganiga ishonish qiyin. 41 yoshli sportchi uchun hayot endi boshlanayotgandi. Buyuk faoliyat ortda qolgan, oldinda esa basketbol rivojiga hissa qo‘shadigan paytlar turgandi. Afsuski, buning endi iloji yo‘q. Kobi Brayant 2020-yil 26-yanvar kuni aviahalokatga uchrab vafot etdi. U tirik bo‘lganda bugun 43 yoshga to‘lgan bo‘lardi.
“Qora Mamba” qanday qilib basketbolga muhabbat qo‘ygani va o‘ziga, raqiblariga qanday chaqiruv tashlaganiga nazar solamiz.

Bolaligimda basketbol to‘pini ilk bor ushlaganim yodimda. To‘pni kaftlarim bilan sezish qandaydir boshqa hislarni uyg‘otgandi. Uni shunchalik yoqtirib qolganimdan yerga urish va halqaga tashlashni xohlamasdim. Bu orqali unga shikast yetadi deb o‘ylardim. To‘p ohangini yaxshi ko‘rardim. Uni yerga urganda “tap, tap, tap” degan ovozi juda yoqimli edi. Toza va aniq. Ta’riflab bo‘lmaydi. Hayot va yorug‘lik ovozi.
Bu menga to‘p va o‘yindagi eng yoqqan elementlar. Aynan ular meni faqatgina orzu qilish mumkin bo‘lgan basketbol cho‘qqisiga yetakladi. Barchasi bolaligimda hayratlangan “tap, tap, tap” ovozi tufayli.
Bu yillar davomida mening yetakchilik mentalitetimda o‘zgarish bo‘lmadi deb ayta olmayman. Menga odamlarga yangi chaqiriqlar tashlash va ular oldiga qiyin sinovlarni qo‘yish yoqardi. Mana nima insonni o‘z-o‘zini tahlil qilishga olib boradi, shaxsiy rivojlanish shu tufayli kelib chiqadi. Aytishim mumkinki, men odamlarning o‘z imkoniyatlaridan maksimum foydalanishga undardim.
Kobi Brayant
Kaliforniyada yuz bergan baxtsiz hodisadan bir kun oldin Brayant yana bir bor ulkan yurak egasi ekanligini ko‘rsatgandi. Lebron Brayantni ortda qoldirib, NBA tarixidagi eng samarador uchinchi o‘yinchiga aylanishini barcha bilib turgandi. Undan tashqari Jeyms bu narsani Kobining shahrida amalga oshirayotgandi.
Brayant jamoatchilik nazarida bo‘lmaslik uchungina emas, Jeyms bu lahzalardan zavqlanishi uchun arenaga borishdan bosh tortgandi.
Kobi Brayant shunaqa inson bo‘lgan. Keling, uning faoliyatidagi eng yorqin lahzalarni yodga olamiz.

 “Los-Anjeles Leykers” 2015-yilning 2-dekabrida Verizon markazida “Vashington Vizards”ga qarshi o‘ynamoqda. Kobi Brayant uchrashuvdagi eng yorqin o‘yinchilardan biriga aylandi.

 2010-yil 17-iyun. “Leykers” NBA finalida “Boston Seltiks”ni mag‘lub etganidan so‘ng, Brayant g‘alabani muxlislar bilan nishonlamoqda.

 Kobi Brayant va Maykl Jordan

 Kobi Brayant va qizi Jianna Brayant. Halokat vaqtida vertolyotda 13 yoshli Jianna ham bo‘lgan va u ham hayotdan ko‘z yumgan.

 Kobi Brayant 2017-yil 18-dekabr sanasida “Los-Anjeles Leykers” va “Golden Steyt Varriors” o‘yinida tanaffus vaqti maydonga chiqib kelmoqda.

 Kobi Brayant 2018-yil 4-mart kuni “Qadrli Basketbol” qisqa metrajli filmi uchun “Oskar” mukofotini qo‘lga kiritdi.

 Kobi Brayant oilasi bilan

 Kobi Brayant 2012-yil Londonda bo‘lib o‘tgan Olimpiada oltin medalini qo‘lga kiritdi

 Kobi “Los-Anjeles Leykers” bilan besh marta NBA chempionligini qo‘lga kiritgan.

 Kobi Brayant va Lebron Jeyms

 Kobi Brayant hayotdan zavq olib yashashni bilgan

 Kobi Brayant va AQSh prezidenti Barak Obama (2009-yil)

 Kobi rojdestvo arafasidagi xayriya marosimida

 Olimpiada o‘yinlarida

 2008-yilgi Olimpiada oltin medaliga ega chiqqan Kobi

 Brayant qizi bilan